Si Salonga nagperpor sa anom na seryeng konsyerto na may titulong "The Magic of Broadway and Disney Favorites" kan 2012 kaiba an Palm Beach Pops. Siya nagluwas sa pinakainot na produksyon kan Allegiance, sa Old Globe Theatre sa San Diego poon Setyembre sagkod Oktobre 2012. Si Salonga nagluwas man sa produksyon kan Filipinas kan komedyang God of Carnage poon Hulyo 2012 sa Carlos P. Romulo Auditorium, RCBC Plaza, Manila. Kinaptan niya an parehong papel sa DBS Arts Centre sa Singapore, kan Nobyembre 2012. Si Salonga nagbali sa Candlelight Processional sa Epcot sa Walt Disney World bilang tagasaysay kan Desyembre 14 sagkod 16, na ipinag-istorya liwat an istoryang Pamasko sa togtog kan sarong 50-pidasong orkestra asin koro.